Άγιος Βασίλειος Θεσσαλονίκης

Ο **Άγιος Βασίλειος** είναι χωριό και έδρα ομώνυμης τοπικής κοινότητας, της δημοτικής ενότητας Κορώνειας, του δήμου Λαγκαδά, της περιφερειακής ενότητας Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*.

## Γεωγραφία

* Το χωριό ανήκει στο κεντρικό τμήμα του νομού Θεσσαλονίκης, πάνω στην κύρια επαρχιακή οδό που συνδέει την πρωτεύουσα του νομού με την Ασπροβάλτα, συγκεκριμένα στην διασταύρωση της *Εθνικής Οδού Θεσσαλονίκης - Καβάλας* με την *Επαρχιακή οδό Αγίου Βασιλείου - Χορτιάτη*. Επίσης, βρίσκεται στις νοτιοδυτικές όχθες της λίμνης Κορώνειας και είναι το μοναδικό χωριό που έρχεται σε επαφή με αυτή. Τέλος, απέχει μόλις 25 χιλιόμετρα από το κέντρο της Θεσσαλονίκης.     
* Ο οικισμός αναγνωρίστηκε το 1918 και ορίστηκε έδρα της κοινότητας *Αγίου Βασιλείου*. Με το **ΦΕΚ 244Α** - (04/12/1997) αποσπάστηκε από την κοινότητα Αγίου Βασιλείου και προσαρτήθηκε στον δήμο Κορώνειας και με το **ΦΕΚ 87Α** - (07/06/2010) αποσπάστηκε από τον δήμο Κορώνειας και προσαρτήθηκε στον δήμο Λαγκαδά. 

* Το χωριό πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαγκαδά του νομού Θεσσαλονίκης, στο γεωγραφικό διαμέρισμα Μακεδονίας. 

## Αξιοθέατα

*Η Λίμνη Κορώνεια, η οποία είναι ένας πολύ σημαντικός σταθμός μετανάστευσης και παρατήρησης πτηνών, και το φράγμα της λίμνης, το οποίο είναι μόλις ένα χιλιόμετρο έξω από το χωριό. 
*Ο Βυζαντινός Πύργος στο βόρειο τμήμα του χωριού, κοντά στη νότια όχθη της λίμνης Κορώνειας.  
*Ο Ιερός Ναός Κοιμήσεως Θεοτόκου, και ο βυζαντινός Ιερός Ναός Αγίου Γεωργίου. Επιπλέον, το εκκλησάκι της Αγίας Παρασκευής, στη νοτιοανατολική έξοδο του χωριού, στο οποίο υπάρχει επίσης μόλις έξω από το εκκλησάκι μία πηγή με ένα αιωνόβιο πλατάνι και το εκκλησάκι του Αγίου Νικολάου στο πάρκο του χωριού.
*Το Ιερό Ησυχαστήριο Αναστάσεως του Χριστού - Εμμαούς που αποτελεί γυναικείο μοναστήρι.
*Ο μικρός καταρράκτης του χωριού στην νότια έξοδό του.

## Εκπαίδευση και Αθλητισμός

* Στην παλαιά επαρχιακή οδό Θεσσαλονίκης - Καβάλας (από μεριά προς Θεσσαλονίκη) υπάρχει ένας μεγάλος χώρος ο οποίος αξιοποιείται ως το νηπιαγωγείο και το δημοτικό του χωριού. Οι υπόλοιποι μαθητές εξυπηρετούνται με σχολικό λεωφορείο που τους μεταφέρει στο Γυμνάσιο - Λύκειο Λαγκαδικίων.

* Στο χωριό, υπάρχει η ποδοσφαιρική ομάδα του *Μακεδονικού Αγίου Βασιλείου* η οποία είναι μία από τις ιστορικότερες ομάδες της Ε.Π.Σ.Μ.

## Πρόσβαση και Συγκοινωνία

* Το χωριό, εξυπηρετείται από την Παλαιά Εθνική Οδό Θεσσαλονίκης-Καβάλας και την επαρχιακή οδό προς το Ασβεστοχώρι.

* Επίσης, από τον Οργανισμό Αστικών Συγκοινωνιών και το Κ.Τ.Ε.Λ. Θεσσαλονίκης. Συγκεκριμένα, από τις ακόλουθες γραμμές:

## Αριθμητικά Δεδομένα

### Πληθυσμός

## Πηγές και παραπομπές

*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*villageagiosvasileios.blogspot.com
*Άγιος Βασίλειος - Facebook
*Εφημερίδα "*Ο Τύπος*" (2015)
*eetaa.gr


## Εξωτερικοί σύνδεσμοι
*Η ιστοσελίδα του χωριού.
*Ιστοσελίδα του δημοτικού σχολείου του χωριού.
*Ιστοσελίδα του Πολιτιστικού Συλλόγου του χωριού.

Κατηγορία:Δήμος Λαγκαδά
Κατηγορία:Χωριά της περιφερειακής ενότητας Θεσσαλονίκης
Κατηγορία:Κωμοπόλεις της περιφερειακής ενότητας Θεσσαλονίκης